Številka: 410-669/2020

Datum: 3. 9. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 18. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o potrditvi Investicijskega programa (IP) »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju – odsek 1 Ptuj – Hajdina – Kidričevo – Majšperk«** |
| **PRIPRAVIL:** | Oddelek za gospodarske dejavnosti  Tina Zamuda, višja svetovalka |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
| **POROČEVALEC:** | Andrej Trunk, vodja Oddelka za gospodarske dejavnosti |
|  |  |
| **PRISTOJNO**  **DELOVNO TELO:** | Odbor za finance, Odbor za okolje in prostor ter gospodarsko infrastrukturo, Odbor za gospodarstvo |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi Investicijskega programa (IP) »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju – odsek 1 Ptuj – Hajdina – Kidričevo – Majšperk« v predloženem besedilu. |

Nuška Gajšek

županja

Priloge:

* Investicijski program »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju – odsek 1 Ptuj – Hajdina – Kidričevo – Majšperk«
* Predlog Sklepa o potrditvi Investicijskega programa (IP) »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju – odsek 1 Ptuj – Hajdina – Kidričevo – Majšperk«

PREDLOG

september 2020

Na podlagi 13. in 20. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**SKLEP**

**O POTRDITVI INVESTICIJSKEGA PROGRAMA (IP) »GRADNJA REGIONALNIH KOLESARSKIH POVEZAV ZA ZAGOTAVLJANJE TRAJNOSTNE MOBILNOSTI V SPODNJEM PODRAVJU – ODSEK 1 PTUJ – HAJDINA – KIDRIČEVO – MAJŠPERK«**

**1.**

Mestni svet Mestne občine Ptuj potrjuje Investicijski program (IP) »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju – odsek 1 Ptuj – Hajdina – Kidričevo – Majšperk«.

**2.**

Projekt je sofinanciran s sredstvi Evropskega sklada za regionalni razvoj, Ministrstva za infrastrukturo ter sredstvi proračuna nosilke projekta Mestne občine Ptuj in partnerskih občin.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 410-669/2020

Datum:

**Obrazložitev:**

Na podlagi drugega povabila v okviru Dogovora za razvoj regij je osem občin iz Spodnjega Podravja (Hajdina, Kidričevo, Majšperk, Dornava, Juršinci, Markovci, Gorišnica in Ptuj) pristopilo k pripravi projekta Gradnja regionalnih kolesarskih povezav za zagotavljanje trajnostne mobilnosti v Spodnjem Podravju. V mesecu februarju 2018 so vsi občinski sveti partnerskih občin in Mestni svet Mestne občine Ptuj sprejeli dokument identifikacije investicijskega projekta, kjer so bili obravnavani štirje odseki kolesarskih povezav (odsek 1: Ptuj – Hajdina – Kidričevo – Majšperk, odsek 2: Ptuj – Dornava – Juršinci, odsek 3: Ptuj – Markovci – Gorišnica, odsek 4: Ptuj – Dornava). Projekt Gradnja regionalnih kolesarskih povezav za zagotavljanje trajnostne mobilnosti v Spodnjem Podravju je bi uvrščen v Dogovor za razvoj regije v okviru prednostne naložbe 4.4 Spodbujanje multimodalne urbane mobilnosti. Za celoten projekt so bila odobrena evropska sredstva za regionalni razvoj v višini 7.438.026,26 EUR in sredstva Ministrstva za infrastrukturo v višini 2.053.471,91 EUR.

V 2. fazi prijave za neposredno potrditev operacij na Ministrstvo za infrastrukturo posamezni odsek predstavlja samostojen projekt. Rok za oddajo projektov je 30. 9. 2020. V okviru skupnega javnega naročila za projektiranje štirih odsekov je bila dne 12. 6. 2019 podpisana pogodba za projektiranje odseka 1 Ptuj – Hajdina – Kidričevo - Majšperk. Trenutno je projekt v zaključni fazi pridobivanja soglasij k projektu. Aktivno pa poteka tudi pridobivanje zemljišč na terenu.

Namen projekta je izgradnja regionalne kolesarske povezave med Mestno občino Ptuj, Občino Hajdina, Občino Kidričevo in Občino Majšperk za zagotavljanje dnevne mobilnosti med Ptujem kot regijskim središčem z izobraževalnimi, upravnimi, storitvenimi dejavnostmi z zalednimi gravitacijskimi naselji in sosednjimi občinami. V okviru projekta bo vzpostavljenih 26,85 km kolesarske povezave. Trasa poteka pretežno ob regionalni cesti R2-432 in po obstoječih poljskih poteh. Zaradi značilnosti trase in omejitev na posameznih odsekih trase, ni mogoče na celotni trasi zagotoviti ločene kolesarske infrastrukture, zato bo ponekod umeščena mešana raba ali skupna raba na cestišču.

Strokovna podlaga za oceno vrednosti investicije je projekt za izvedbo – PZI, ki ga je izdelalo podjetje Lineal.

Skupna vrednost projekta Gradnja regionalnih kolesarskih povezav za zagotavljanje trajnostne mobilnosti v Spodnjem Podravju – odsek 1 Ptuj – Hajdina- Kidričevo – Majšperk znaša po projektantski oceni 8.782.477,29 EUR, kar je za 3.735.841,19 EUR več kot je bilo predvideno v DIIP. Višina sofinanciranja znaša 4.130.017,54 EUR.

V nadaljevanju v tabelah podajamo oceno vrednosti in vire financiranja samo za traso, ki poteka po Mestni občini Ptuj.

**Ocena celotnih investicijskih stroškov projekta – Mestna občina Ptuj**

|  |  |  |  |
| --- | --- | --- | --- |
|  |  | **Brez DDV** | **Z DDV in drugimi davki** |
| 1 | Investicijska dokumentacija (IP, PIZ, vloga) | 315,31 | 384,68 |
| 2 | Projektna dokumentacija | 29.611,38 | 36.916,61 |
| 3 | Zemljišča | 62.375,61 | 66.926,48 |
| 4 | Gradnja | 768.999,97 | 938.179,96 |
| 5 | Nadzor | 14.988,67 | 18.286,18 |
| 6 | Informiranje in obveščanje | 420,35 | 512,83 |
| **7** | **Skupaj** | **876.711,29** | **1.061.206,74** |

**Viri financiranja – Mestna občina Ptuj**

|  |  |  |  |  |  |
| --- | --- | --- | --- | --- | --- |
| **Viri financiranja** | 2020 | 2021 | 2022 | Skupaj | Delež |
| Evropski sklad za regionalni razvoj | 0,00 | 101.834,27 | 237.613,28 | 339.447,55 | 31,99% |
| Ministrstvo za infrastrukturo | 0,00 | 25.458,56 | 59.403,32 | 84.861,88 | 8,00% |
| Mestna občina Ptuj | 37.301,29 | 159.903,43 | 439.692,59 | 636.897,31 | 60,02% |
| **Skupaj** | **37.301,29** | **287.196,26** | **736.709,19** | **1.061.206,74** | **100,00%** |

Del projekta, ki se nanaša na Mestno občino Ptuj je sofinanciran v višini 424.309,43 EUR, od tega 339.447,55 EUR iz Evropskega sklada za regionalni razvoj, 84.861,88 EUR s sredstvi Ministrstva za infrastrukturo. Lastna udeležba znaša 636.897,31 EUR. Vrednost projekta, ki smo jo predvideli v DIIP in je bila osnova za dodelitev sredstev iz Dogovora za razvoj regij je bila bistveno nižja in sicer za 543.549,25 EUR. Posledično je za toliko višja lastna udeležba na projektu. Neupravičen strošek na projektu predstavlja davek na dodano vrednost. Ostali stroški so upravičeni, vendar kvota dodeljenih sredstev, ki zaenkrat še velja, ne zadošča za pokritje le teh.

Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Tina Zamuda

Nuška Gajšek

županja